Поп (словенечки ТВ канал)

Поп Тв е словенски телевизиски канал управуван од Про Плус Доо, подружница на Централ Јуропиан Медиа Ентерпрајзез, која, пак, е во сопственост на чешката инвестициска компанија ППФ.

 Новинарски програми 
Актуелната информативна програма на ПОП ТВ се состои од главните вести „24 Часа“ и 24 часа навечер. Во рамките на 24 Часа, моментално се емитуваат следниве сегменти: „ПОП ИН“, „Визита“, „24 Часа Инспектор“ и „24 Часа Фокус“.

Емисијата е критикувана за тоа што има лево ориентирана пристрасност. Често е обвинувана од страна на словенечката десничарска партија СДС дека не известува за словенечката „подземна“ политичка корупција, за која СДС верува дека потекнува од многу поранешни членови на Словенечката комунистичка партија, која владеела за време на социјализмот во Словенија и, според оваа теорија на заговор, сè уште има огромно влијание врз словенечките државни компании и левичарските политички партии.

ПОП ТВ исто така организирале 3-4 предизборни дебати секоја изборна година во Словенија за парламентарни, претседателски и локални избори. Водителите на дебатите обично се водителите на главната новинска емисија.

 Забавни програми 
Во раните години, емитувале квиз шоу наречено ПОП квиз (1996), музичко шоу Мед пријатели (1995) и дневна утринска емисија Добро утро, Словенија (1996) од студијата во Љубљана и Марибор. Каналот исто така го емитувал Виктори (1997-2010), годишна словенечка наградна церемонија за медиумски достигнувања и успех во популарната култура, заедно со изборот на убавина за Мис Словенија (1996-2010) за Мис Свет.

Во следните години, каналот ги вовел музичките шоуа ПОП Парти (1997) и Супер ПОП (1998), шоуа Поп ен Рол (1999) и Под среќна ѕвезда (1999), како и квиз шоу 1, 2, 3, Кој доби? (1999-2001). Без сопирачки (1997-1998) било ново неделно музичко-ток-шоу, кое премиерно се емитувало во 1997 година. Во 1999 година, ПОП ТВ започнале да емитуваат своја прва серија, ТВ добар ден (1999-2002), која веднаш станала хит и траела целосни шест сезони.

Есента на 2012 година, ПОП ТВ ја емитувал првата и единствена сезона од словенечката верзија на популарното шоу за пеење Икс Фактор (2012). Во истата година започна и новото оригинално реалити шоу за готвење, Гостилницата бара газда (2012-2015). Шоуто имало четири сезони. 

На почетокот на 2014 година, каналот ја емитувал новата словенечка ситком серија Мамин ден (2014), која траела една сезона. Словенечката верзија на Твоето лице звучи познато (2014–денес), исто така премиерно била прикажана. 

 Спортски програми 
Помеѓу 1997 и 2010 година, ПОП ТВ емитувал трки во Формула 1. 

Во 2002 година, ПОП ТВ ги емитувал натпреварите од Светското првенство во 2002 година во соработка со својот сестрински канал Канал А.

Во март 1996 година, ПОП ТВ започнал да емитува неделен спортски ток-шоу „Спортска сцена“. 

 Странски програми 
ПОП ТВ ја емитува најголемите холивудски блокбастери од сите големи филмски студија и филмови на словенечка и поранешно југословенска продукција, како и серии од американска и европска продукција, при што главен фокус имаат серии произведени во Холивуд.

Во 1997 година, каналот започна да емитува мексиканска теленовела, Есмералда. Сериијата била голем хит и од тогаш, попладневните часови во текот на работните денови на каналот се резервирани за теленовели.

Каналот емитува сапунски опери од многу јужноамерикански земји, Шпанија, Мексико, Турција, Германија, Австрија и Хрватска.

Во 2002 година, ПОП ТВ почнале со емитување на цртани и анимирани филмови Ринга-раја за викенд. Програмата траела до 2010 година кога била преименувана во Мој-Мој. Во 2013 година, името на блокот било променето повторно, во Ото чира чара.

Категорија:Словенечки ТВ канали
Категорија:Телевизиски канали во Словенија